**Správa Kontrolóra SZBe za rok 2017**

Vykonaná kontrolná činnosť bola zameraná najmä na hospodárenie, efektívnosť, účinnosť a účelnosť použitia verejných prostriedkov, na dodržiavanie právnych predpisov a dodržiavanie predpisov a rozhodnutí športovej organizácie. Priebežne počas roka bol kontrolovaný obsah zápisníc zo zasadnutia najvyššieho orgánu ich riadneho zverejňovania.

Celkové hospodárenie SZBe v roku 2017 hodnotím pozitívne, nakoľko sa príjmy zvýšili v každej oblasti. Príjem štátnych dotácií stúpol o čiastku 47 413,- EUR oproti roku 2016.

V oblasti využitia verejných prostriedkov – príjmy zo štátneho rozpočtu, SZBe postupoval v medziach Zákona a pri kontrole neboli zistené žiadne nedostatky.

Program rokovania zasadnutí Výkonného výboru bol oznamovaný členom včas na pozvánke. Výkonný výbor riešil koncepčné i operatívne zásadné otázky chodu zväzu v medziobdobí medzi konferenciami. Rokovania prebiehali v súlade so stanovami zväzu a zákonom o športe. Nezistila som žiadne porušenie týchto právnych noriem.

Zo strany členov SZBe , orgánov SZBe som nemala doručený žiadny kvalifikovaný podnet na výkon kontroly, s ktorým by som sa v roku 2017 zaoberala.

Svojou kontrolnou činnosťou som nezistila žiadne iné nedostatky v nesúlade s platnými Stanovami SZBe a ostatných noriem SZBe.

Jana Čižnárová – kontrolór SZBe

V Trenčíne 30. 4. 2018